[{"text_idx": "#000003", "text": "O\u0303iguskantsler praegu eriolukorra va\u0308lja kuulutamist ei toeta"}, {"text_idx": "#000004", "text": "Praegusel hetkel ei ole alust eriolukorra va\u0308ljakuulutamiseks, ku\u0308ll aga ha\u0308daolukorra, leiab o\u0303iguskantsler U\u0308lle Madise. Lisaks to\u0303i ta \"Terevisiooni\" intervjuus va\u0308lja, et kui juba nakatunud inimene eirab teadlikult talle pandud piiranguid ja nakatab teisi inimesi, siis saab teda karistada kriminaalkorras kuni kolme aasta pikkuse vabadusekaotusega."}, {"text_idx": "#000005", "text": "To\u0303ena\u0308oliselt tuleb peaminister va\u0308lja mingite piirangutega riigis, mis vo\u0303ib olla ka eriolukord. Kui lihtsalt selgitada, siis mis vahe on tavaolukorral ja eriolukorral?"}, {"text_idx": "#000006", "text": "Tavaolukorra ja eriolukorra vahele ja\u0308a\u0308b veel palju muid vo\u0303imalusi. Praegustel andmetel ei ole alust arvata, et eriolukord va\u0308lja kuulutatakse. Aga kui Eestis peaks selleks tekkima alused ja po\u0303hjus, ei maksa seda karta. Ehk juhul kui tuleb eriolukorra peale minna, siis koondub juhtimine valitsuse ka\u0308tte. Siis enam ei juhi olukorda terviseamet. Ja siis hakatakse u\u0308le riigi andma ta\u0308itmiseks korraldusi ko\u0303ikidele."}, {"text_idx": "#000009", "text": "Seda on ha\u0308sti palju ku\u0308situd. Ka meie ametkond to\u0308o\u0308tab selle nimel, et tekiks u\u0308ks selge loetelu, mida ka iga inimene vo\u0303iks na\u0308ha. Kui me alustame riigipiirist, siis ka ilma eriolukorrata on vo\u0303imalik takistada haigete inimeste Eestisse tulekut ilma, et nende tervist oleks kontrollitud ja ilma, et neid vajadusel oleks isoleeritud."}, {"text_idx": "#000011", "text": "Mille u\u0308le on va\u0308ga hea meel, et Eesti pole astunud samme, mis vo\u0303iks kehutada seda viirust varjama. Miks ma seda u\u0308tlen? Kogu kommunikatsioon peab olema tasakaalukas. Riigi ka\u0308itumine peab ku\u0308ll olema kindlaka\u0308eline ja selge, aga ka tasakaalukas. Et mitte inimesi a\u0308ra hirmutada, et nad hakkaks po\u0303genema ja oma haigust varjama."}, {"text_idx": "#000012", "text": "Teie olete pigem eriolukorra va\u0308ljakuulutamise vastu? Miks?"}, {"text_idx": "#000014", "text": "Aga mis vo\u0303imalused eriolukorra va\u0308ljakuulutamine riigile juurde annaks? Kas nii saab riigireservidele paremini ligi? Kas ministrid ei pea enam na\u0308puga seadusest ja\u0308rge ajama?"}, {"text_idx": "#000015", "text": "Siin on nii palju hu\u0308poteese va\u0308lja ka\u0308idud nii sotsiaalmeedias kui ka ajakirjanduses, aga kui vaadata juriidiliselt ja see on minu to\u0308o\u0308, siis on vo\u0303imalik eriolukorra juhil, kelleks on to\u0303ena\u0308oliselt sotsiaalminister, on vo\u0303imalik anda ta\u0308itmiseks korraldusi u\u0308le kogu riigi. Ja kui vaadata riigieelarve reegleid, siis kui on va\u0308ga to\u0303sine olukord riigis, siis peab olema vo\u0303imalus teha eelarves u\u0308mberto\u0303stmisi ja kasutada ka varusid, mis on Eesti allesja\u0308a\u0308mise jaoks kogutud."}, {"text_idx": "#000019", "text": "Aga veelkord, kui eriolukorraks on po\u0303hjust, ei tohi seda peljata va\u0308lja kuulutada. meie inimesed on targad, saavad asjadest aru ku\u0308ll. Seni on olukorda pa\u0308ris ha\u0308sti juhitud. ja need, kes no\u0303uavad... eilegi lugesin sostsiaalmeediast u\u0308leskutset, et vo\u0303iks keerata u\u0308hiskonna lukku, et vo\u0303ibolla nad ei ole mo\u0303elnud pa\u0308ris ta\u0308pselt sellele, et inimesed tunnetavad asju erinevalt. Ja kui me vaatame kasvo\u0303i o\u0303iguskantsleri ametkonda tulnud kaebusi, siis neid mo\u0303lemalt ka\u0308elt. Just eile tuli u\u0308helt noorelt kaebus, kus ta kurtis Tallinna meetmete u\u0308le, et miks ei lubata minna kokkulepitud reisile, miks ta ei tohi minna oma treeninglaagrisse ohupiirkonda, et tema hinnangul on tegemist u\u0308lema\u0308a\u0308rase paanikaga. Veelkord ro\u0303hutan, paanikat ei ole, aga kergemeelne suhtumine on kohatu. See on meie ko\u0303igi vastutus, et see viirus ei levi. Ja ma loodan, et terviseamet, valitsus ja sotsiaalminister, kes on siin tegelikult o\u0308o\u0308d ja pa\u0308evad to\u0308o\u0308d teinud, ta\u0308pselt o\u0303igel ajal kehtestavad ta\u0308pselt o\u0303iged reeglid."}, {"text_idx": "#000021", "text": "Po\u0303himo\u0303tteliselt saab ja ma loodan, et terviseamet ka selle peale la\u0308heb. Ja kui peaks tulema eriolukord selle to\u0303ttu, et inimesed ei ka\u0308itu mo\u0303istlikult vo\u0303i et asi va\u0308ljub muudel po\u0303hjustel kontrolli alt, eks siis on olukord juba va\u0308ga range. Aga ka juba praegu on olukord, kus on vo\u0303imalik teha inimesele ettekirjutus, et ta viibib kodus. Ehk kui u\u0308ks inimene on juba haigestunud koroonaviiruse to\u0303ttu, siis ka tema perekond ja\u0308a\u0308b koju."}, {"text_idx": "#000023", "text": "Siis on vo\u0303imalik teha ettekirjutus ja selle rikkumise eest on vo\u0303imalik ka karistada. Mitme ametkonna koosto\u0308o\u0308s on la\u0308bi to\u0308o\u0308tatud ka see, et karistusseadustikus lausa kolmeaastase vangistusega ka\u0308sitletava teoga seda ikka ka\u0308sitletakse. Sulle on tehtud ettekirjutus, sa kannad ohtlikku viirust, sa la\u0308hed va\u0308lja, nakatad teisi inimesi, vo\u0303ibolla keegi, kel no\u0303rgem immunsu\u0308steem selle tagaja\u0308rjel sureb."}, {"text_idx": "#000024", "text": "Kui arstid u\u0308tlevad, et kulg on kerge, siis vo\u0303ib see sellele inimesele olla kerge, aga teistele va\u0308ga raske. Eetiline ja hooliv on teisi inimesi mitte nakatada. Ja see ei puuduta mitte ainult koroonaviirust, vaid ka ko\u0303iki teisi haigusi. Ja mul on kahju sellest ra\u0308a\u0308kida, aga hullemateks juhtudeks on ette na\u0308htud kriminaalkaristus."}, {"text_idx": "#000025", "text": "Koort: eriolukorra va\u0308lja kuulutamist ei tohiks karta"}, {"text_idx": "#000027", "text": "Ju\u0308ri Ratas: koos tegutsedes saame ka praegusest keerulisest olukorrast u\u0308le"}, {"text_idx": "#000028", "text": "Parmas: loodan, et ajakirjanikud suhtuvad nendeni jo\u0303udnud infosse hoolikalt"}, {"text_idx": "#000029", "text": "Riigikohus: prokuratuur peab ajakirjanike trahvimist usutavalt po\u0303hjendama"}, {"text_idx": "#000032", "text": "Otepa\u0308a\u0308 talverallile registreerus 85 vo\u0303istluspaari"}, {"text_idx": "#000037", "text": "Tarmu Tammerk: valimiste kajastamisest ERR-is"}, {"text_idx": "#000038", "text": "Azovstali kaitsjad: Ukraina po\u0303genikule tuleks esitada kolm kontrollku\u0308simust"}, {"text_idx": "#000041", "text": "Kaljulaid kritiseeris Vene diplomaatide va\u0308ljasaatmist"}, {"text_idx": "#000042", "text": "Kahe na\u0308dalaga on universaalteenusest loobunud 4600 klienti"}, {"text_idx": "#000046", "text": "Jourova: peame koos Eestiga vaatama, kas defineerime vihako\u0303net o\u0303igesti"}, {"text_idx": "#000049", "text": "Suurlinnades tu\u0308hjenevad bu\u0308roohooned ennustavad ajastu muutust"}, {"text_idx": "#000054", "text": "Arvustus. \"Sorry, me teeme Ts\u030cehhovit\" on du\u0308naamiline ja nooruslik vaade klassikale"}, {"text_idx": "#000056", "text": "Toitumisterapeut vee joomisest: la\u0308htuda tuleks janutundest, mitte etteantud kogusest"}, {"text_idx": "#000057", "text": "Andreas Poom: juba esimesest kuulamisest alates sain aru, kui isiklik Sissi laul on"}, {"text_idx": "#000059", "text": "Rahvusraamatukogu platvorm MIRKO pakub 14. veebruarist tasuta e-va\u0308ljaannete laenutust"}, {"text_idx": "#000066", "text": "Siseministeerium kaalub vo\u0303imalust anda o\u0303igus abielu so\u0303lmida ka eraisikutele"}, {"text_idx": "#000067", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]